stanford-oval/wikipedia huggingface dataset:
Hepolampi (Keuruu)
Maantietoa

Lammen pinta-ala on 64 hehtaaria ja se on 2,0 kilometriä pitkä ja 900 metriä leveä.Lampi on luodattu ja siitä on julkaistu syvyyskartat. Lammen tilavuudeksi on saatu 884 500 kuutiometriä eli 0,885 miljoonaa kuutiometriä. Sen keskisyvyys on 1,4 metriä ja suurin syvyys on 6,5 metriä. Siinä on ilmoitettu olevan 10 saarta. Niiden yhteispinta-ala on 1,71 hehtaaria, mikä on noin 2,6 prosenttia järven kokonaispinta-alasta. Saarista 1 on yli hehtaarin suuruisia, 8 yli aarin ja loput 1 ovat alle aarin kokoisia. Sen rantaviivan pituus on 7,9 kilometriä..
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Keurusselän alueella (35.62), jonka Hepolammen valuma-alueeseen (35.625) se kuuluu.
Hobbyhorse Revolution

| Hobbyhorse Revolution |
| --- | --- |
 Elokuvan juliste.
Ohjaaja:  Selma Vilhunen
Käsikirjoittaja:  Okku Nuutilainen
Tuottaja:  Elli Toivoniemi Venla Hellstedt Therese Högberg
Säveltäjä:  Henrik Oja
Kuvaaja:  Sari Aaltonen Selma Vilhunen
Leikkaaja:  Okku Nuutilainen
Pääosat:  Mariam Njie Elsa Fionuir Alisa Aarniomäki
Valmistustiedot
Valmistusmaa:   Suomi
Tuotantoyhtiö:  Tuffi Films Bautafilm Filmpool Nord Sveriges television
Ensi-ilta:  31. maaliskuuta, 2017
Kesto:  88 min
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Hobbyhorse Revolution on Selma Vilhusen ohjaama dokumenttielokuva vuodelta 2017. Elokuva kertoo nuorista keppihevosharrastajista ja heidän välisestä yhteisöllisyydestään.
Elokuvan päähenkilöinä nähdään kolme nuorta: Aisku tähtää keppihevosten suomenmestaruuskilpailuihin, Alisa kuvaa keppihevosvideoita Youtubeen ja Elsa käyttää keppihevosharrastusta inspiraationa piirtämiseen.
Elokuva osallistui lukuisille kansainvälisille festivaaleille.
Palkinnot

Tampereen elokuvajuhlat (2017): Kotimaisen kilpailun yli 30-minuuttisten elokuvien Grand Prix
Jussi-palkinnot (2018): paras dokumenttielokuva
Cinekid Festival (2017): Yleisöpalkinto
Hobbits & Spaceships

| Hobbits & Spaceships Bjørn Lynne, Seppo Hurme |
| --- | --- | --- |

Studioalbumin tiedot
 Äänitetty : 1992
 Julkaistu: 1992
 Tuottaja(t): Bjørn Lynne, Seppo Hurme
 Tyylilaji: Elektroninen musiikki Elektro Progressiivinen rock Space rock
 Kesto: 59.27
 Levy-yhtiö: DENS Design
Bjørn Lynnen muut julkaisut
|   | Hobbits & Spaceships 1992 | Montage 1994 |
Hobbits & Spaceships on Bjørn Lynnen (Dr. Awesome) ensimmäinen julkaistu albumi, joka tehtiin yhteistyössä Seppo Hurmeen (Fleshbrain) kanssa. Alkuperäinen 2000 kappaleeseen rajoitettu painos on loppuunmyyty, mutta albumin voi hankkia nykyään digitaalisesti ladattavana kopiona.
Kappaleet

Dimminuendo
Sword of the Past
Beam Me Up
A New Age
Space Train
Graveyard
Mikael - Lost in the Woods
Space Deliria
Wave of Aliens
Fell Breeze over Rôhan
Cosmic Winds
 [lähde? ]
Ilitoni

Ilitoni (kreik. eileton) on yksivärinen, silkkinen, pellavainen tai puuvillainen liina, jota käytetään ortodoksisessa kirkkorakennuksessa. Ilitoni kääritään kolmeen osaan taitellun antiminssin ympärille, silloin kun antiminssia ei käytetä, ja tämä käärö jätetään alttaripöydälle odottamaan seuraavaa käyttökertaa. Symbolisesti ilitonin sanotaan kuvaavan liinaa, jolla Jeesuksen pää peitettiin häntä haudattaessa. Toisaalta sen sanotaan kuvaavan Jeeuksen kapaloita tai käärinliinoja eli syntymää ja kuolemaa.
Huhti

Huhti voi tarkoittaa ainakin seuraavia:
Huhti, kylä Hämeenkoskella
Huhti, kylä Nummi-Pusulassa
Huhti, kylä Salossa
Huhti, Urjalan taajama
Henkilöitä

Osmo Huhti (1921–1980), suomalainen jääkiekkoilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Huhti”, voi hakea sivunnimihaulla, laajalla sivunnimihaulla tai tekstihaulla.
Indianapolis (täsmennyssivu)

Indianapolis tarkoittaa seuraavia asioita:
Indianapolis, Yhdysvaltain Indianan osavaltion pääkaupunki
Indianapolis Motor Speedway, moottoriurheilurata
Indianapolis 500, Formula 1 -sarjan osakilpailu
Indianapolis Olympians, NBA-seura
Indianapolis Colts, NFL-seura
USS Indianapolis (1918), tukilaiva
USS Indianapolis (CA-35), Portland-luokan raskas risteilijä
USS Indianapolis (SSN-697), Los Angeles -luokan ydinsukellusvene.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Indianapolis”, voi hakea sivunnimihaulla, laajalla sivunnimihaulla tai tekstihaulla.
Ibrahim Traoré

| Ibrahim Traoré |
| --- | --- |
 Ibrahim Traoré vuonna 2023.
Burkina Fason valtionpäämies
 30. syyskuuta 2022 alkaen  
Edeltäjä:  Paul-Henri Sandaogo Damiba
Henkilötiedot
Syntynyt: 1988
Tiedot
Sotilaspalvelus
Palvelusmaa(t):  Burkina Faso
Puolustushaara:  maavoimat
Sotilasarvo:  kapteeni
Ibrahim Traoré (s. 1988) on burkinalainen upseeri, joka toimii Burkina Fason johtajana lokakuusta 2022. Hän johti vallankaappausta, jossa syrjäytettiin maata vajaan vuoden hallinneen Paul-Henri Sandaogo Damiban johtama juntta.
Huhti (Perniö)

Huhti on kylä Salon kaupungin Perniössä. Kylä sijaitsee Perniön kirkonkylän koillispuolella Ervelän vieressä.
Huhti sijaitsee Asteljoen laaksossa. Huhdin kyläalue sijoittuu joen pohjoispuolella olevan suuren hiekkamuodostuman ympäristöön. Huhti ja Ervelä muodostavat yhtenäisen asutuskokonaisuuden kirkonkylän ja Ylikulman välisen Erveläntien läheisyyteen. Kylän pellot sijoittuvat Asteljoen sivuhaaran Kuuttasojan varrelle, muu kyläalue on metsän peitossa. Ervelän lisäksi Huhdin läheisyydessä ovat Ketunpyöli ja Suomenkylä.
Historia

Huhdista on löytynyt runsaasti pronssikautisia jäänteitä. Perniön historia -teoksen mukaan Huhdissa on Perniön komeimmat vareet. Huhdin kantatila sijaitsee yhä historiallisella kylätontilla Varemäen etelärinteessä Asteljoen varrella. Paikka lienee ollut asuttu pronssikaudesta lähtien, ja tilan tontilta on perimätiedon mukaan hävitetty useampia röykkiöhautoja.
Itse Huhdin kylä on Ruotsin valtaa edeltävältä ajalta. Kylässä on ollut kolme taloa, jotka ovat kuuluneet 1400-luvulla Giös-rälssisuvulle. Kylä lahjoitettiin kirkolle, ja Kustaa Vaasa peruutti sen kruunulle. Vuonna 1559 kylä päätyi maakaupoissa Horn-suvulle. Huhtiin on kuulunut Perniön länsiosassa sijaitseva Merihuhdin alue, joka on erotettu omaksi kyläkseen myöhäiskeskiajalla. Huhdin talot yhdistyivät yhdeksi Huhdin tilaksi 1600-luvulla ja vuonna 1665 Huhdin tila siirtyi Hämeenkylän Johanneslundin kartanolle.Teijon ruukin patruuna osti ratsutilaksi muutetun Huhdin vuonna 1765. Itsenäiseksi perintötilaksi Huhti lunastettiin vuonna 1857.
Huhdin kylätontti oli kylän keskus 1900-luvun alkuun saakka. Turku–Karjaa-junarata rakennettiin Huhdin länsireunan halki, ja Ervelään tuli rautatieasema, ja aseman ympäristöön syntyi uutta asutusta, joka ulottui myös Huhdin puolelle. Toinen asutuskeskittymä syntyi Huhdin pohjoisosaan Ketunpyölin yhteyteen, kun torpat ja mäkituvat itsenäistyivät 1920-luvun aikana. Huhdin kantatila on jäänyt yksin tontilleen, ja 1950-luvulla tehty Erveläntien oikaisu on jättänyt tilan hieman syrjään. Ervelän postikonttori sijaitsi Huhdin puolella lähellä asemaa 1980-luvulle saakka.
Hermes Linnapuomi

Harry Hermes Linnapuomi, ent. Lindbohm (18. joulukuuta 1902 Pirkkala – 19. joulukuuta 1972 Kerava) osallistui Suomen talvisotaan komentajana 1939–1940 sekä jatkosotaan II Patteriston Kenttätykistörykmentti 3:n (II/KTR 3) komentajana 1941–1944.
Perhe ja koulutus

Linnapuomin vanhemmat olivat asemapäällikkö Ernst Wilhelm Lindbohm ja Inkeri Augusta o.s. Tefke. Ylioppilaaksi hän pääsi Mikkelin suomalaisesta yhteiskoulusta vuonna 1924. Hän otti jo 15-vuotiaana koulupoikana osaa sisällissotaan Savon rintamalla Savitaipaleella 25. maaliskuuta – 18. toukokuuta 1918. Koulun jälkeen hän suoritti varusmiespalvelun sekä RUK:n 1924–1925 ja kävi Kadettikoulun 1925–1927. Hänet vihittiin avioliittoon vuonna 1931 Lilly Gunilla Westerlingin kanssa. Heille syntyivät lapset Eija-Liisa (s. 1933), Riitta-Liisa (1935–2019) Marja-Liisa (s. 1938) ja Eeva-Liisa (s. 1944).
Sotilasura

RUK:n Linnapuomi suoritti 8. marraskuuta 1924 – 5. tammikuuta 1925 ja ylennettiin reservin vänrikiksi 26. syyskuuta 1925. Hän kävi Kadettikoulun 19. lokakuuta 1925 – 16. toukokuuta 1927 ja nimitettiin vänrikiksi 16. toukokuuta 1927. Hän suoritti Kenttätykistön ampumakoulutuskurssin ja Taistelukoulun luutnanttikurssin sekä useita erikoiskursseja. Seuraavat ylennykset olivat luutnantiksi 27. maaliskuuta 1929, kapteeniksi 14. lokakuuta 1933, majuriksi 29. marraskuuta 1940 ja everstiluutnantiksi 31. elokuuta 1943. Sodissa hän palveli vuosina 1939–1940 Karjalankannaksella ja 1941–1944 Karjalankannaksella, Syvärillä ja Pohjois-Suomessa.
Palvelusura

Varusmiespalvelun Linnapuomi suoritti Savon Jääkärirykmentissä ja Rannikkotykistörykmentti 3:ssa vuosina 1924–1925. Valmistuttuaan upseeriksi Kadettikoulusta 1927 hän palveli nuorempana upseerina Kenttätykistörykmentti 2:ssa sekä Ilmatorjuntapatteristossa Viipurissa 1927–1932. Siirrettiin omasta pyynnöstään Suojeluskuntajärjestöön ja nimitettiin Viipurin suojeluskuntapiirin Ylä-Vuoksen alueen aluepäälliköksi Ensoon 1932–1939. Talvisodan ja välirauhan aikana hän toimi I/KTR 2/:n komentajana, I Psto/2.Pr:n komentajana ja Psto/2.Pr:n patteristoupseerina 1939–1941, jatkosodan aikana II/KTR 3:n komentajana (Puomin Pojat) sekä KTR 7:n rykmenttiupseerina 1941–1944. Sotien jälkeen hän oli Keskusvarikko 5:n päällikkönä Lievestuoreella (Kelkkamäki) 1944–1946 ja komentajana II/KTR 1:ssä Ylämyllyllä 1946–1947. Linnapuomi sai omasta pyynnöstään eron puolustuslaitoksen everstiluutnantin virasta 6. toukokuuta 1947.
Puolustusvoimien jälkeinen aika

Erottuaan Puolustusvoimista hän toimi Täry Oy:n kaupallisena johtajana Savonlinnassa 1947–1948, voimistelun ja luonnontieteiden opettajana Parikkalan yhteiskoulussa 1948–1951, Mannerheim-liiton Karjalan piirin toiminnanjohtajana Joensuussa 1952–1958, Oy Vuoksenniska Ab:n arkistonhoitajana ja varastotarkastajana Imatralla 1959–1960 ja Leipomo Oy Buttenhoffin isännöitsijänä Imatralla 1961–1967. Jäätyään eläkkeelle vuonna 1967 hän muutti vaimonsa Lillyn kanssa Keravalle, jossa hän asui kuolemaansa saakka. Hänen harrastuksiinsa kuuluivat urheilukalastus ja metsästys sekä musiikki.
Hätätilatestamentti

Hätätilatestamentti on sellainen testamentti, joka voidaan pätevästi tehdä varsinaisen testamentin sijasta silloin, kun testamentin tekijä on estynyt tekemästä varsinaista testamenttia sairauden tai muun pakottavan syyn vuoksi.
Hätätilatestamentti Suomen oikeudessa

Hätätilatestamentti voidaan tehdä joko suullisesti, jolloin kaksi esteetöntä todistajaa on paikalla, tai ilman todistajia, jolloin tekijän täytyy itse omakätisesti kirjoittaa ja allekirjoittaa asiakirja.
Koska hätätilatestamentti soveltuu ainoastaan poikkeuksellisiin olosuhteisiin, perintökaaressa säädetään, että hätätilatestamentti on katsottava kolmen kuukauden kuluttua pakottavan esteen päättymisestä rauenneeksi, jollei sitä ole tehty uudestaan noudattaen varsinaisen testamentin muotosäännöksiä.
Kirjallista hätätilatestamenttia kutsutaan myös holografiseksi testamentiksi.
Huhtasuon terveysasema

| Huhtasuon terveysasema |
| --- | --- |
 Huhtasuon terveysaseman edustaa kuvattuna vuonna 2019.
Osoite:  Nevakatu 1 40340 Jyväskylä
Sijainti:  Huhtasuo, Jyväskylä
Koordinaatit:  62.2700°N, 25.8007°E
Käyttäjä:  Terveystalo

 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Huhtasuon terveysasema on Jyväskylän Huhtasuon kaupunginosan Huhtakeskuksessa toimiva Keski-Suomen hyvinvointialueen terveysasema. Terveysaseman palvelut tuottaa Terveystalo.
Terveysaseman naapuristossa sijaitsevat muun muassa Huhtasuon kirjasto, Huhtasuon yhtenäiskoulu ja aiemman Huhtasuon kirkon toimintaa jatkava seurakuntatila Huhtakoti.
Aiheesta muualla

Päivystys (Keski-Suomen Sairaala Nova, päivystys) (hyvaks.fi)
Ilir Zeneli

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Ilir Zeneli
Syntymäaika: 15. tammikuuta 1984 (ikä 40)
Syntymäpaikka: Mitrovicë, Jugoslavia
Lempinimi: Ilpo
Valmennusura
2010: EBK
2011–2013: PK-35 Vantaa  (apuvalmentaja)
2013: PK-35 Vantaa (va.)
2014–2015: PK-35 Vantaa (apuvalmentaja)
2016–2017: FC Espoo U19
2017–2019: FC Espoo
2020–2022: FC Lahti
2024–: EBK

Ilir Zeneli (s. 15. tammikuuta 1984 Mitrovicë, Kosovo, Jugoslavia) on suomalainen jalkapallovalmentaja.
Ura valmentajana

Valmennusura alkoi Suomen kuutosdivisioonasta. Zeneli nosti joukkueen parissa vuodessa nelosdivisioonaan. Seuraava etappi oli EBK:n miesten edustusjoukkue, josta hän siirtyi PK-35 Vantaan apuvalmentajaksi. Päävalmentajana oli kyseisellä ajanjaksolla mm. Shefki Kuqi. Apuvalmentajan tehtävien ohessa Zeneli opiskeli Pristinan yliopistossa urheilutieteitä, ja valmistui sieltä 2019. Seuraavaksi Zeneli siirtyi 2016 FC Espoon U19-joukkueen valmentaksi. Valmennusaika junioreiden parissa jäi kuitenkin lyhyeksi, kun seuraavaksi kaudeksi hänet nostettiin Kakkosessa pelanneen FC Espoon edustusjoukkueen päävalmentajaksi.
Zenelistä tuli FC Lahden päävalmentaja marraskuussa 2019 ja sai potkut vuonna 2022. Ensimmäisessä haastattelussaan hän avasi valmennusfilosofiaansa kolmen A:n taktiikaksi (aloite, aggressio ja alistus).
Hovijasmike

| Hovijasmike |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Lahko::  Cornales
Heimo::  Hortensiakasvit Hydrangeaceae
Suku::  Jasmikkeet Philadelphus
Laji::  pubescens
Kaksiosainen nimi
 Philadelphus pubescens  Loisel. 
Katso myös
   Hovijasmike Wikispeciesissä   Hovijasmike Commonsissa 
Infobox OKNimi-testi OK: 
Hovijasmike (Philadelphus pubescens) on jasmikkeisiin kuuluva pensaslaji. Se on kotoisin Pohjois-Amerikan kaakkoisosasta.
Hovijasmiketta kasvatetaan puistoissa ja puutarhoissa koristekasvina. Se kasvaa 3–5 m korkeaksi ja kukkii heinäkuussa valkoisin, tuoksuvin kukin. Lehdet ovat suuret, alta karvaiset.
Hovijasmike kukkii Suomessa myöhään heinäkuussa, myöhemmin kuin monet muut jasmikelajit.
Aiheesta muualla

Laji.fi: Hovijasmike (Philadelphus pubescens)
Integrated Taxonomic Information System (ITIS): Philadelphus pubescens (englanniksi)
Global Biodiversity Information Facility (GBIF): Philadelphus pubescens (englanniksi)
United States Department of Agriculture (USDA): Philadelphus pubescens (Arkistoitu – Internet Archive) (englanniksi)
Ilissos

| Ilissos Ἰλισσός |
| --- | --- |
 Ilissos-joen entistä uomaa.
Alkulähde:  Hymettos
Laskupaikka:  Kefissos ja Faleroninlahti
Maat:   Kreikka
 Antiikin Ateenan kartta, Ilissos merkitty kaupunginmuurin kaakkoispuolelle.
Ilissos (m.kreik. Ἰλισσός, kreik. Ιλισός, Ilisós) oli joki antiikin Ateenassa. Nykyisin se on suurimmaksi osaksi muutettu kulkemaan maan alla. Joki sai alkunsa Hymettos-vuorelta ja virtasi Akropoliin eteläpuolitse. Ilissos yhtyi sivujokeensa Eridanokseen Akropoliin länsipuolella. Myöhemmin se yhtyi Kefissosjokeen, ja näiden vedet virtasivat edelleen Faleroninlahteen.
Olympian Zeuksen temppeli ja Ilissos-joki. Edward Dodwell, 1821.
Antiikin aikana joki virtasi Ateenan kaupunginmuurin eli Themistokleen muurin ulkopuolella. Platonin Faidroksessa joen vehreät rannat esitetään yhtenä Sokrateen lempipaikoista filosofoinnille. Jokea pidettiin pyhänä, ja sen varrella oli useita pyhäköitä. Joen varrella sijaitsivat myös muun muassa Panateenalainen stadion, Kynosargesin gymnasion, Artemis Agroteran temppeli sekä Kallirrhoen lähde. Nykyisin joesta on näkyvissä vain pieni alue Olympian Zeuksen temppelin raunioiden eteläpuolella. Joki oli merkittävä makean veden lähde kaupungille, ja sen vesi oli puhtaampaa kuin Eridanoksen, josta tuli myöhemmin ennemminkin viemäri. Ilissos katettiin 1950-luvulla Ateenan valtateiden rakentamisen yhteydessä.
Kreikkalaisessa mytologiassa Ilissos oli myös jokeen yhdistetty puolijumala, joka oli Poseidonin ja Demeterin poika. Häntä palvottiin Ardettos-kukkulalla Olympian Zeuksen temppelin lähellä sijainneessa pyhätössä. Ilissos oli kuvattuna muun muassa Parthenonin läntisessä päätykolmiossa, mikä osoittaa joen merkitystä kaupungille.
Aiheesta muualla

Kuvia tai muita tiedostoja aiheesta Ilissos Wikimedia Commonsissa
Ilioúpolin metroasema

| Ilioúpoli - Grigóris Lamprákis> Ηλιούπολη - Γρηγόρης Λαμπράκης |
| --- | --- |
 Ilioúpolin metroasemaa.
 Ateenan metro 
Perustiedot
Metrolinjat:   Linja 2
Sijainti:  37°55′47″N, 23°44′40″E
Paikkakunta:  Ilioúpoli, Keski-Ateena, Attika, Kreikka
Avattu:  26.7.2013
Ilioúpoli - Grigóris Lamprákis (kreik. Ηλιούπολη - Γρηγόρης Λαμπράκης eli Σταθμός Ηλιούπολη - Γρηγόρης Λαμπράκης, Stathmós Ilioúpoli - Grigóris Lamprákis) on Ateenan metron asema Linjalla 2 (punainen). Se sijaitsee Ilioúpolin kaupungissa Suur-Ateenan eteläosissa.
Metroasema avattiin 26. heinäkuuta 2013. Asema on omistettu salamurhatulle poliitikko Grigóris Lamprákikselle. Seuraava asema pohjoiseen on Ágios Dimítrios - Aléxandros Panagoúlis ja etelään Álimos.
Aiheesta muualla

Kuvia tai muita tiedostoja aiheesta Ilioúpolin metroasema Wikimedia Commonsissa
Ateenan metro
| --- | --- |
Linja 1:   Pireus  Fáliro  Moscháto  Kallithéa  Távros - Elefthérios Venizélos  Petrálona  Thiseío  Monastiráki  Omónoia  Viktória  Attikí  Ágios Nikólaos  Káto Patísia  Ágios Elefthérios  Áno Patísia  Perissós  Pefkákia  Néa Ionía  Irákleio  Eiríni  Neratziótissa  Maroúsi  KAT  Kifisiá 
Linja 2:   Anthoúpoli  Peristéri  Ágios Antónios  Sepólia  Attikí  Stathmós Larísis  Metaxourgeío  Omónoia  Panepistímio  Sýntagma  Akrópoli  Syngroú-Fix  Néos Kósmos  Ágios Ioánnis  Dáfni  Ágios Dimítrios - Aléxandros Panagoúlis  Ilioúpoli - Grigóris Lamprákis  Álimos  Argyroúpoli  Ellinikó 
Linja 3:   Dimotikó Théatro  Pireus  Maniátika  Níkaia  Korydallós  Agía Varvára  Agía Marína  Aigáleo  Elaiónas  Kerameikós  Monastiráki  Sýntagma  Evangelismós  Mégaro Mousikís  Ampelókipoi  Panórmou  Katecháki  Ethnikí Ámyna  Cholargós  Nomismatokopeío  Agía Paraskeví  Chalándri  Doukíssis Plakentías  Pallíni  Paianía-Kántza  Koropí  Aerodrómio 
Linja 4:   Álsos Veḯkou  Galátsi  Elikónos  Kypséli  Dikastíria  Alexándras  Exárcheia  Akadimía  Kolonáki  Evangelismós  Kaisarianí  Panepistimioúpoli  Ilísia  Zográfou  Goudí
Ibrahim Zafur

| Henkilötiedot |
| --- | --- | --- |
Syntymäaika: 30. marraskuuta 1977 (ikä 46)
Syntymäpaikka: Tizi-Ouzou, Algeria
Pelipaikka: puolustaja
Pituus: 185 senttimetriä
Seura
Seura:  JSM Béjaïa
Pelinumero: 13
Junioriseurat
1990–1998:  JS Kabylie
Seurat
| Vuodet | Seura | O (M) |
| 1998–2005 2005–2006 2006–2008 2008– |  JS Kabylie  Al-Sailiya  JS Kabylie  JSM Béjaïa | 136 (9)  39 (0) 74 (4) |
Maajoukkue
| 1998–2005 |  Algeria | 27 (1) |
 Seurajoukkueuran tilastot kattavat vain kansalliset sarjat, päivitetty 18. marraskuuta 2011.
Ibrahim Zafur (myös Brahim Zafour, arab. إبراهيم زافور‎, s. 30. marraskuuta 1977 Tizi-Ouzou) on algerialainen jalkapalloilija. Puolustajana pelaava Zafur edustaa Algerian pääsarjassa JSM Béjaïaa. Hän on aikaisemmin edustanut JS Kabylieta, jossa Zafur saavutti menestystä voittamalla muun muassa CAF Cupin kolmesti ja Algerian mestaruuden kahdesti. Lisäksi hän on edustanut qatarilaista Al-Sailiyaa.
Maajoukkueura

Zafur pelasi Algerian maajoukkueessa yhteensä 27 ottelua vuosien 1998-2005 aikana. Hän edusti maataan kaksissa arvokisoissa vuosien 2002 ja 2004 Afrikan-mestaruuskisoissa, jossa Algeria selvisi puolivälieriin.
Ikari Warriors

| Ikari Warriors |
| --- | --- |
Kehittäjä:  SNK
Julkaisija:  SNK
Pelisarja:  Ikari Warriors
Julkaistu:  1986
Lajityyppi:  shoot ’em up
Pelimuoto:  moninpeli, yhteistyömoodi ja yksinpeli
Ikäluokitus:  ESRB: 10 vuotta tai vanhempi 
Alusta:  kolikkopeli, Amiga, Amstrad CPC, Atari 2600, Atari 7800, Atari ST, Commodore 16, Commodore 64, MSX, NES, ZX Spectrum
Lisää peliartikkeleitaVideopelien teemasivulla
Ikari Warriors on SNKn kehittämä ja julkaisema ammuntapeli, joka on julkaistu vuonna 1986 kolikkopelinä. Japanissa peli tunnetaan nimellä "Ikari", joka tarkoittaa vihaa.
Pelistä on julkaistu käännöksiä useille eri alustoille.
Pelaaminen

Kolikkopeliversiossa pelaaja pystyi ampumaan 360 astetta ympärilleen. Kääntämällä ohjainta valitaan ampumissuunta. Muuten pelihahmo liikkuu normaalisti siihen suuntaan mihin tikkua käännetään. Ampumisnapin lisäksi kranaatin heittämiselle on oma nappinsa. Pelialueella olevia panssarivaunuja voi ottaa käyttöönsä, jolloin ohjaus pysyy kuitenkin samanlaisena: panssarivaunu räjähtää, kun ruudulle ilmestyvä bensamittari näyttää tyhjää.
Vastaanotto

Pelin Amiga-versio on saanut Commodore User -lehden arvostelussa arvosanaksi 8/10.
Pelin Commodore 64 -versio on saanut Zzap!64 -lehden arvostelussa arvosanaksi 89%.
Mikrobitin Jukka Tapanimäki antoi pelin NES-versiolle 70 pistettä sadasta.
Aiheesta muualla

Ikari Warriors MobyGamesissa (englanniksi)
Ikari Warriors Arcade History -sivustolla (englanniksi)
Ikari Warriors Killer List of Videogamesissä (englanniksi)
Ikari Warriors Hall of Light -sivustolla (englanniksi)
Ikari Warriors SpectrumComputing.co.uk -sivustolla (englanniksi)
Ibrahim pašša

Ibrahim pašša voi tarkoittaa seuraavia henkilöitä:
Ibrahim pašša (Egypti), egyptiläinen viranhaltija ja sotapäällikkö
Osmanien valtakunnan suurvisiiri

Çandarlı Ibrahim pašša (I), suurvisiirinä 1421–1429
Çandarlı Ibrahim pašša (II), suurvisiirinä 1498–1499
Pargalı Ibrahim pašša, suurvisiirinä 1523–1536
Damat Ibrahim pašša, suurvisiirinä kolmesti 1500-luvun lopulla
Kara Ibrahim pašša, suurvisiirinä 1683–1685
Hoca Ibrahim pašša, suurvisiirinä 1713
Nevşehirli Damat İbrahim pašša, tulppaanikauden suurvisiiri 1718–1730
Kabakulak Ibrahim pašša, suurvisiirinä 1731
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ibrahim pašša”, voi hakea sivunnimihaulla, laajalla sivunnimihaulla tai tekstihaulla.
Iisalmen reitti

Iisalmen reitti on Vuoksen vesistön Kallaveden reittiin kuuluva vesitie, joka alkaa pääosin Kiuruveden, Vieremän ja Sonkajärven alueelta Ylä-Savosta sekä aivan latvaosiltaan myös Kainuusta Kajaanin kaupungin ja Vuolijoen alueelta.  Tämän jälkeen se kulkee Iisalmen Poroveden kautta etelään Lapinlahden ja Maaningan kuntien läpi päätyen lopuksi Kallaveteen Kuopion pohjoispuolelle. Suurimmat järvet reitin varrella Poroveden lisäksi ovat pohjoisesta alkaen Nerkoonjärvi, Onkivesi, Maaninkajärvi ja Ruokovesi.
Reitin varrella on nykyisin kaksi sulkukanavaa: Ahkiolahden kanava ja Nerkoon kanava. Lisäksi Kiuruvedelle johtavan haaran varrella on Saarikosken museokanava. Reitin varrella Maaningalla on jo 1873 käytöstä poistettu Viannan kanava.
Reitin kautta kulkee 2,4 m laivaväylä Kallavedeltä Porovedelle, jossa se haarautuu 1,2 m ja 1,0 m väylinä Kiuruvedelle ja Vieremälle vastaavasti.
Reitillä on myös kaksi Savon Voiman vesivoimalaitosta: Vieremän Salahmi ja Maaningan Vianta.
Reitin valuma-alueen kunnostamista on koordinoinut kuuden yläsavolaisen kunnan yhteinen "Iisalmen reitin valuma-alueen kunnostushanke 2001–2004". Työtä on jatkanut jatkohanke, "Iisalmen reitin kunnostushanke 2004–2007", joka on keskittynyt vesistöjen vedenlaadun parantamiseen hoitokalastuksen, erilaisten järvien kunnostussuunnitelmien tekemiseen. Haja-asutusalueiden jätevesien käsittelymenetelmistä tiedottaminen ja työnäytösten järjestäminen on ajankohtaista 2004 tulleen jätevesiasetuksen toteuttamiseksi. Ylä-Savon vesistöt kuntoon-hanke jatkaa näiden kahden aiemman hankkeen tehtäviä. Hankkeen hallinnoija on Lapinlahden kunta.